cyanic-selkie/wikianc huggingface dataset:
Marlene Zuk
Elämäkerta
Vuonna 1982 Zuk ja W. D. Hamilton ehdotti seksuaalivalinnalle uuden hypoteesin, n.s. "hyvien geenien" hypoteesin, joka muun muassa selittää, miksi naaraat suosivat terveiltä vaikuttavia koiraita. Zuk suoritti tohtorintutkinnon Michiganin yliopistossa vuonna 1986. Väitöskirjassaan hän kuvaili sirkkojen seksuaalivalintaa ja loisten vaikutusta siihen. Hän siirtyi Kalifornian yliopisto on vuonna 1989. Huhtikuussa 2012, Zuk ja hänen miehensä John Rotenberry siirtyi Minnesotan yliopistoon, jossa he molemmat toimivat.
Tutkimuksen kohteet
Zukin tutkimuksen kohteet ovat seksuaalisen käyttäytymisen kehitys (erityisesti loisten vaikutus seksuaalivalintaan), partnerinvalinta ja eläinten käyttäytyminen. Zuk on usein kirjoittanut ja luennoinut feminismistä ja naisten roolista tieteessä. Zuk on kritisoinut kivikauden ruokavaliota.
Valitut julkaisut
Zuk on kirjoittanut muun muassa:
Turun Vähä-Heikkilän lentoasema
Turun Vähä-Heikkilän lentoasema oli Venäjän Itämeren laivaston II Ilmailuprikaatin 5. lentodivisioonan toinen lentoasema. Toinen oli sijoitettuna Dragsfjärdin Söderlångvikiin. Lentoasema sijaitsi Aurajoen suulla, mikä vaikeutti sen toimintaa laivaliikenteen ja veneiden vuoksi.
Lentoasemalla oli neljä lentokonesuojaa, korjaamot sekä esikunta-, kasarmi- ja varastorakennukset. Suomen ilmavoimien lentotoiminta alkoi siellä heinäkuussa 1918, kun lento-oppilaat siirrettiin Hermannin lentoasemalta Vähä-Heikkilään. Venäläisten tarkoituksena oli laajentaa lentoasemaa rakentamalla yhteyteen vielä maalentokenttäkin, mutta sen toimeenpano jäi vallankumouksen vuoksi.
Ilmavoimien käytössä oli Stetinin M-16-, Stetinin M-16- ja Friedrichshafen-lentokoneita. Turun Lentokoulu muuttui 1. lokakuuta 1918 Lentopataljoonaksi, jonka sijaintipaikaksi määrättiin Santahaminan lentoasema. Turkuun jäänyt lento-osastokin siirrettiin Santahaminan lentoasemalle, kun lento-osasto liitettiin Ilmailupataljoonaan.
Vähä-Heikkilän lentoasemalla ja Söderlångvikin lentoasemilla olivat venäläisaikana tukikohtinaan Mäntyluodon lentotukikohta, Jurmon lentotukikohta Korppoossa ja Lappvikin lentotukikohta Hangossa.
Irina Kalinina
Irina Vladimirovna Kalinina (s. 8.02.1959 Penza) on Neuvostoliittoa edustanut uimahyppääjä. Hän voitti kolmen metrin ponnahduslaudalla kultamitalin Moskovan kesäolympialaisissa vuonna 1980. Vuoden 1976 Montrealin kesäolympialaisissa hän oli sijoittunut kerroshypyissä neljänneksi ja ponnahduslaudalla seitsemänneksi.
Uinnin maailmanmestaruuskilpailuissa Kalinina voitti kaksi kultamitalia ponnahduslaudalla (1975, 1978) ja yhden kerroshypyissä (1978). Kaikkien aikojen ensimmäisessä FINA Diving World Cupissa hän voitti vuonna 1979 kultamitalin kymmenen metrin kerroshypyissä ja sai lisäksi pronssia kolmen metrin ponnahduslaudalla.
Kalinina kilpaili myös Universiadeissa. Kolmen metrin ponnahduslaudalla hän voitti kaksi kultamitalia (1977, 1979), ja kerroshypyissä hän ylsi yhteen kultaan (1977) ja hopeaan (1979).
Kalinina nimettiin vuoden 1978 uimahyppääjäksi sekä ponnahduslaudalla että kerroshypyissä ja vuoden 1980 uimahyppääjäksi vielä ponnahduslaudalla. Hän on sittemmin toiminut valmentajan tehtävissä Penzassa, jossa on asunut perheineen. Hänet kelpuutettiin International Swimming Hall of Fameen vuonna 1990.
Risperidoni
thumb|290x290px|Risperdal 4mg -tablettejaRisperidoni (mm. kauppanimillä Risperdal, Risperidon Orion, Risperidon Krka, Risperdal Consta (injektio), aiemmin Rispazin, ulkomailla myös Orizon ) markkinoidaan epätyypillisenä eli toisen polven psykoosilääkkeenä, vaikka se on lähes identtinen vuonna 1967 markkinoille tulleen ensimmäisen polven Haloperidoli-lääkkeen kanssa.
Risperidonilla hoidetaan skitsofrenian psykoosivaihetta ja aistiharhoja sekä kaksisuuntaisen mielialahäiriön maniavaihetta.
Risperidonia ei saa käyttää skitsofrenian tai manian hoitoon alle 18-vuotiaille, mutta sitä voidaan käyttää lyhytaikaisesti eli korkeintaan 1,5 kuukautta yli 5-vuotiaiden kehitysvammaisten lasten ja nuorten aggressiivisuuden vähentämiseen, jos lääkkeettömät keinot eivät auta. Samat rajoitukset koskevat risperidonin käyttöä Alzheimerin tautia sairastavilla dementoituneilla potilailla.
Pirkkalan seurakunta
Pirkkalan seurakunta on seurakunta Pirkanmaalla, Pirkkalan kunnassa. Seurakunta kuuluu Tampereen hiippakunnassa Hämeenkyrön rovastikuntaan.
Risperidoni
Risperidonin kehitti lääkeyhtiö Johnson & Johnsonin tytäryhtiö Janssen-Cilag sen jälkeen, kun Johnson & Johnsonin haloperidoli-pohjaisen Haldolin patentti oli umpeutunut. Risperdaliksi nimetty lääke sai myyntiluvan vuonna 1994. Risperidonin ero haloperidoliin nähden on käytännössä kosmeettisen pieni molekyylirakenteen ero, joka ei lisännyt tutkimusten mukaan lääkkeen tehoa. Se maksoi alun perin 45 kertaa enemmän kuin haloperidolilääke.
J&J maksoi myös vanhustenhoitoa tarjoavalle Omnicare-suuryritykselle rahallista korvausta siitä, että sen lääkärit alkoivat määrätä laitoksissaan asuville vanhuksille Risperdalia. Risperdalia määrättiin myös alaikäisille, jotka muodostivat viidenneksen lääkkeen käyttäjäkunnasta. Yli viidelle prosentille lääkettä käyttäneistä pojista kehittyi rinnat.
Johnson & Johnson markkinoi Risperdalia lainvastaisesti monta vuosikymmentä. Vuonna 2015 arvioitiin, että kun kaikki oikeusjutut on saatu viimein päätökseen, J&J joutuu maksamaan yhteensä noin 6 miljardia dollaria sakkoja ja vahingonkorvauksia. Lääkkeen markkinoinnista vastannut Alex Gorsky on nimetty Johnson & Johnsonin toimitusjohtajaksi. .
Annostelu
pienoiskuva|270px|Risperdal Consta -lääkepakkaus ja injektioruisku
Risperidonia käytetään yleensä muiden lääkkeiden kanssa. Risperidonilla on pieninä annoksina mielialaa tasaava tai masennusta vähentävä piristävä vaikutus, jonka voimakkuus on yksilöllistä. Usein suuremmat annokset risperidonia rauhoittavat ja pienemmät piristävät.
Tavanomainen annos on 2 mg/aamu ja 2 mg/ilta ja iäkkäillä potilailla 1+1 mg, jota annosta käytetään myös lievemmässä psykoosissa. Injektiomuotoa Risperdal Constaa annostellaan yleensä 25 mg kahden viikon välein lihakseen. Annostusta voidaan nostaa 37,5 mg ja siitä 50 mg asti kahdessa viikossa.
Teho
Risperidoni on osoittautunut aikuisten skitsofrenian lyhytaikaisessa hoidossa tehokkaammaksi kuin plasebo.
Erot verrattuna haloperidoliin
Vuonna 2003 julkaistussa miespotilailla tehdyssä pienimuotoisessa kaksi vuotta kestäneessä interventiotutkimuksessa verrattiin risperidonin ja haloperidolin pitkäaikaiskäyttöä skitsofrenian hoidossa. Osanottajat käyttivät risperidonilääkitystä ennen kokeen alkua, minkä vuoksi haloperidolin soveltuvuutta testattiin kaikilla ennen varsinaisen tutkimuksen alkua tapahtuneen kahden viikon testijakson aikana, jolloin he nauttivat 8 milligrammaa haloperidolia päivässä. Tämän jälkeen ne, joille haloperidoli ei sopinut, poistettiin tutkimuksesta. Risperidoniryhmään arvotut nauttivat kokeen aikana keskimäärin 6 mg risperidonia, mikä oli 50 prosenttia tavanomaista neljää milligrammaa vahvempi annos. Haloperidoliryhmäläisten päiväannos puolestaan tiputettiin alle 5 milligrammaan, mika oli jopa 40 prosenttia normaalia pienempi ylläpitoannos. Vain reilu puolet koejakson läpäisseestä 63 potilaasta jatkoi kaksi vuotta kestäneen kokeen loppuun asti. Psykoosi uusi harvemmin ja tutkimus keskeytettiin harvemmin risperidoniin palanneilla potilailla kuin niillä, jotka jatkoivat uutta haloperidonihoitoa aloitusannosta huomattavasti pienemmällä annoksella. Otos oli kuitenkin niin pieni, että erojen katsottiin mahtuvan luonnollisen satunnaisvaihtelun piiriin. Risperidon-ryhmään arvottujen potilaiden kokema ahdistus, masennus, anhedonia ja muut mielenterveysoireet vähenivät sen jälkeen, kun he siirtyivät takaisin risperidon-lääkitykselle, jonka annos oli nostettu normaalia suuremmaksi, kun taas uutta haloperidolilääkitystä normaalia pienemmällä annoksella jatkaneilla ei tapahtunut kyseisten oireiden vähenemistä. Haloperidoniryhmässä esiintyi kuitenkin enemmän akatisiaa eli pakottavaa tarvetta olla jatkuvasti liikkeessä. Molemmissa ryhmissä potilaiden enemmistöä oli kuitenkin pakko hoitaa vahvalla akatisiaa ja vapinaa vähentävällä lääkityksellä.
Vaikutusmekanismit
Monesti risperidoni jäykistää ja rauhoittaa. Alkoholin kanssa yhdistettynä sillä on lamaava vaikutus, kuten melkein kaikilla muillakin psykoosilääkkeillä ja rauhoittavilla bentsodiatsepiineillä. Risperidoni on ns. major tranquiliser eli varsinainen rauhoittava erotettuna miedosti rauhoittavista bentsodiatsepiineistä (minor tranquiliser).
Risperidoni on valikoivasti monoamiinien vaikutuksia salpaava lääke, joka sitoutuu keskivahvasti 5-HT2 -serotoniinivastaanottajiin ja voimakkaasti D2-dopamiinivastaanottajiin. Se salpaa myös alfa-1 ja -2 −adrenaliinivastaanottajia ja H1-histamiini vastaanottajia, mutta ei sitoudu koliini vastaanottajiin. Toisen polven psykoosilääkkeenä risperidoni aiheuttaa perinteisiä psykoosilääkkeitä vähemmän lihasten jännitysjäykkyystiloja ja motoristen toimintojen heikentymistä.
Hyvin yleiset
Useammalla kuin yhdellä 10:stä käyttäjästä ilmenee parkinsonismia (oireina hidas, laahustava kävely, lepovapina, lisääntynyt syljeneritys ja/tai kuolaaminen sekä kasvojen ilmeettömyys, hitaat tai heikentyneet liikkeet, jäykkyys tai lihasten kireys ja siitä aiheutuva liikkeiden nykivyys, toisinaan tunne liikkeen pysähtymisestä, minkä jälkeen liike taas jatkuu), väsymystä, vireystilan heikkenemistä, nukahtamis- ja univaikeuksia ja päänsärkyä.
Yleiset
Yhdellä 10−100:sta käyttäjästä esiintyy keuhkokuumetta, keuhkoputkentulehdusta, sivuontelotulehdusta, virtsatietulehdusta, korvatulehdusta, silmätulehdusta, sidekalvontulehdusta, rintakipua, luu- tai lihassärkyä, selkäkipua, nivelkipua, kurkkukipua, hammaskipua, vatsakipua, muuta kipua, epämukavaa tunnetta vatsassa, hengenahdistusta, nenän tukkoisuutta, pakkoliikkeitä (lihasten liikkeitä, jotka voivat olla toistuvia, kouristelevia tai vääntelehtiviä liikkeitä tai nykäyksiä), liikehäiriöitä eli dystoniaa (lihasten hidasta tai pitkäkestoista supistelua yleensä kasvojen lihaksissa, mutta myös muualla, mm. silmien, suun, kielen tai leukojen poikkeavia liikkeitä, mahdollisesti asennon poikkeavuuksia), kouristuksia, kaatuilua ja huimausta, vapinaa, virtsankarkailua, näön sumenemista, prolaktiini pitoisuuden kasvua (joko oireeton tai aiheuttaa miehille rintojen turpoamista, vaikeuksia saada ja ylläpitää erektiota tai muita seksuaalisia toimintahäiriöitä, naisille taas epämukavia tuntemuksia rinnoissa, maito vuotoa, kuukautisten poisjäämistä tai muita kuukautiskierron häiriöitä), lihomista, lisääntynyttä tai vähentynyttä ruokahalua, oksentelua, pahoinvointia, ummetusta, ripulia, ruoansulatus vaivoja, kehon, käsivarsien tai jalkojen turpoamista, kuumetta, heikotusta, väsymystä, suun kuivumista, nuhakuumetta, unihäiriöitä, nopeaa sydämen sykettä, ärtyisyyttä, masennusta, ahdistuneisuutta, levottomuutta, nenäverenvuotoa, yskää, vilustumisoireita, ihottumaa ja ihon punoitusta.
Harvinaiset
Yhdellä 1 000–10 000:sta käyttäjästä ilmenee hoitamattoman diabeteksen aiheuttama kooma, pahanlaatuinen neuroleptioireyhtymä (oireina sekavuus, tajunnantason aleneminen tai tajuttomuus, korkea kuume ja vaikea-asteinen lihasjäykkyys), aivoverisuoniston häiriöitä, veritulppa jalassa, keuhkoveritulppa, lihaskudoksen äkillinen vaurio (lihassäikeiden hajoamista ja lihaskipua), haimatulehdus, suolitukos, sydämen rytmihäiriöitä, tiettyjen tartuntoja torjuvien valkosolujen vaarallista vähyyttä, vaikea-asteinen allerginen reaktio (oireina kuume, suun, kasvojen, huulten tai kielen turpoaminen, hengenahdistus, kutina, ihottuma ja toisinaan verenpaineen lasku), muuta kielen turpoamista, pään vapinaa, tunteiden puuttumista, orgasmikyvyttömyyttä, unenaikaisia hengitysvaikeuksia, nopeaa, pinnallista hengitystä, veren insuliini pitoisuuden kasvua (säätelee veren sokeripitoisuutta), sokeria virtsassa, pientä verensokeripitoisuutta, suurta triglyseridi rasvapitoisuutta, vaarallisen runsasta veden juomista, IFIS-oireyhtymä kaihi leikkauksen yhteydessä (risperidonin nykyisestä tai aiemmasta käytöstä kerrottava silmälääkärille ennen kaihileikkausta), kestoerektiota (saattaa vaatia kirurgista hoitoa), silmänpainetauti, silmien liikevaikeuksia tai pyöritystä, silmäluomen reunojen karstottumista, virtsan määrää säätelevän hormonin poikkeavaa erittymistä, ihon ja silmien keltaisuutta, kuukautisten viivästymistä, rintarauhasten suurenemista, rintojen suurenemista, eritettä rinnoista, huulten halkeilua, lääkeaineihottumaa, tartuntatauti, hilsettä, ihon kovettumista, alentunutta ruumiinlämpöä, käsivarsien ja jalkojen kylmyyttä ja lääkkeen lopettamisesta johtuvia vieroitusoireita.
Hyvin harvinaiset
Korkeintaan yhdellä 10 000:sta käyttäjästä esiintyy hoitamattomasta diabeteksestä johtuvia hengenvaarallisia lisähäiriöitä, vakava allerginen reaktio (johon liittyy mahdollisesti hengitysvaikeuksia kurkussa aiheuttavaa turpoamista) ja suoliston lihasten liikkeiden puuttumisesta johtuva suolitukos.
Muut
Vuonna 2016 julkaistun tutkimuksen mukaan risperidoni on ainut psykoosilääke, joka raskauden aikana käytettynä lisää synnynnäisten epämuodostumien todennäköisyyttä lapsella. Tutkijat suhtautuvat tuloksiin kuitenkin varauksella ennen lisätutkimusten tekoa.
Risperidonin mahdollisesti aiheuttamat huimaus, väsymys ja näköhaitat voivat häiritä ajoneuvolla ajamista, raskaiden työkalujen tai -koneiden käyttöä, tai muuta keskittymistä vaativia tehtäviä. Toimintakyvyn arviointi on käyttäjän vastuulla, mutta lääkärin kanssa on suotavaa keskustella asiasta.
Risperidoni vähentää käyttäjänsä käytöshäiriöitä, mutta se salpaa serotoniinivastaanottajia, joten se voi ristiriitaisesti joskus lisätä fyysistä aktiivisuutta. Monien muiden psykoosilääkkeiden tavoin risperidonin pitkäaikainen käyttö voi aiheuttaa pysyviä aivovaurioita ja kognitiivisten kykyjen heikentymistä.
Risperidoni lisää myös riskiä saada sydaninfarkti. Muita haittavaikutuksia ovat voimakas painonnousu, diabetes, uneliaisuus ja oksentelu.
Alkoholin käyttöä tulee välttää risperidonihoidon aikana.
Populaatiokoko
Populaatiokoko tarkoittaa populaation kokoa eli tietyllä alueella elävien jonkun lajin yksilöiden määrää. Populaatioiden kokoa tutkitaan ekologiassa ja populaatiogenetiikassa. Populaatioiden kokoa merkitään kirjaimella N.
Eksponentiaalinen kasvu
Jos populaatio kasvaa tasaisesti geometrisen sarjan mukaisesti, niin sen kasvu noudattaa differentiaaliyhtälöä
missä r on kasvukerroin eli syntyvyys–kuolevuuskerroin. Jos populaatiokoko on esimerkiksi 1000, ja syntyy 20 yksilöä ja kuolee 10 yksilöä, niin kasvukerroin on silloin
missä
Tällöin populaatio kasvaa eksponentiaalisesti, ja sen kuvaaja muistuttaa eksponenttifunktion kuvaajaa. Kasvukerroin voidaan määritellä kaavalla
missä R_0 on uusiutuvuuskerroin ja T on sukupolven pituus.
Logistinen kasvu
Logistisessa kasvussa populaation kasvua rajoittaa ympäristön kantokyky K. Tällöin kasvua kuvaa differentiaaliyhtälö
mistä voidaan päätellä, että \frac{N}{K} on ympäristön vastus. Kasvuvaiheen alussa
Viivästävä tekijä
Jos populaation kasvussa on jokin viivästävä tekijä, niin syntyy helposti populaatiokoon värähtelyjä. Tällaista tilannetta kuvaava differentiaaliyhtälö on
missä a on viivästys aikayksikköinä, esimerkiksi 1 vuorokausi tai 2 vuotta.
Kaksi kilpailevaa populaatiota
Jos on olemassa kilpailevat populaatiot N_1 ja N_2 niin näiden populaatioiden kasvua kuvaavat differentiaaliyhtälöt ovat
Le Canard enchaîné
Le Canard enchaîné (kirjaimellisesti, mutta nimi on sanaleikki, vapaasti käännettynä "Välitetty uutisankka") on ranskalainen viikoittain ilmestyvä sanomalehti. Vuonna 1915 perustetun lehden aiheena on Ranskan hallituksen toiminta, Ranskan politiikka ja ranskalainen bisnesmaailma.
Erich Traub
Erich Traub (s. 27. kesäkuuta 1906, Saksa – 18. toukokuuta 1985, Länsi-Saksa) oli saksalais-amerikkalainen tiedemies. Hän oli opiskellut Giessenin yliopistossa ja Rockefeller-instituutissa. Hän oli kansallissosialistien moottorijoukkojen (NSKK) jäsen vuosina 1938-1942. Hän työskenteli suoraan SS:n johtajan Heinrich Himmlerin alaisuudessa bioase-laboratorion johtajana.
Traub pelastettiin Saksasta toisen maailmansodan jälkeen ja tuotiin USA:han 1949 USA:n Operaatio Paperclipin merkeissä.
Paul Anka
Paul Anka OC (s. 30. heinäkuuta 1941 Ottawa) on kanadalainen libanonilaistaustainen laulaja. Hänen ensimmäinen hittinsä oli Diana vuodelta 1957. Ankan muita tunnettuja lauluja ovat muun muassa You Are My Destiny, Adam and Eve ja Put Your Head On My Shoulder.
1950-luvun lopulla Anka oli kuuluisa teinitähti. Omien hittilevyjensä lisäksi Anka on tehnyt erittäin suosittuja lauluja muille esiintyjille: Tom Jonesille tehty She's a Lady (1971), joka on yksi Jonesin suurimmista hiteistä ja Frank Sinatralle tehty My Way (1968), jonka sanat ovat Ankan, sekä Buddy Hollyn levyttämä It Doesn't Matter Anymore.
Anka teki musiikin elokuvaan Atlantin valli murtuu (The Longest Day 1962) ja näyttelee siinä yhdysvaltalaista sotilasta.
Vuonna 1990 Anka sai Yhdysvaltojen kansalaisuuden. Hän on edelleen hyvin suosittu vanhempiensa kotimaassa Libanonissa.
Yksityiselämä
Anka oli avioliitossa Anne De Zoghebin kanssa 16. helmikuuta 1963 – 28. syyskuuta 2000. De Zoghebin isä oli libanonilainen diplomaatti kreivi Charles de Zogheb. Anka ja De Zogheb tapasivat San Juanissa, Puerto Ricossa vuonna 1962. Anne De Zogheb on ranskalaista ja egyptiläistä taustaa. Pariskunta avioitui Pariisin Orlyn lentoasemalla. Heillä on viisi tytärtä: Amelia, Anthea, Alicia, Amanda (naimisissa Jason Batemanin kanssa) ja Alexandra.
Anka meni uudelleen naimisiin ruotsalaisen Anna Yeagerin kanssa kesällä 2008 ja heillä on yhteinen poika Ethan (syntynyt 2005). Pari erosi vuonna 2010.
Paul Anka on antiokkiittikristitty.
Esiintymiset Suomessa
thumb|right|Juontaja [[Paavo Einiö ja esiintyjä Paul Anka Helsingin Linnanmäellä 19. elokuuta 1959. (Kuva Alvar Kolanen.)]] Suomessa Paul Anka on käynyt esiintymässä Linnanmäellä vuonna 1959, Lappeenrannassa vuonna 1989, Porin jazzfestivaaleilla 19. heinäkuuta 2007 ja vuonna 2012, Tampereella kolmesti 6. elokuuta 2008 sekä 9. ja 10. elokuuta 2009. Hän oli myös mukana Juha Tapanisen ohjaaman elokuvan Iskelmäprinssi (1991) Las Vegas -kohtauksessa. Elokuvan lopussa on arkistokuvaa Ankan esiintymisestä Linnanmäellä. Taustamusiikkina Anka esittää elokuvassa kappaleensa "How Long".
As If It’s Your Last
As If It’s Your Last eteläkorealaisen tyttöbändin Blackpinkin 22. kesäkuuta 2017 julkaisema single. Kappaleen kirjoitti Teddy Park, Brother Su, Choice37, Future Bounce, Lydia Paek ja tuotti Teddy Park. Single myi yli 2,5 miljoonaa kopiota Etelä-Koreassa.
Bankin oireyhtymä
Bankin oireyhtymä on yksittäisessä unkarilaisessa suvussa havaittu oireisto, jonka aiheuttaa ilmeisesti uniikki autosomissa vallitsevasti periytyvä mutaatio. Oireistoa raportoitiin vuonna 1965 esiintyneen kolmessa sukupolvessa. Se aiheuttaa poikkeavuuksia raajojen luissa.
Sipoon kirkko (Helsinki)
250px|right|thumb|Läntinen Viertotie (nyk. Mannerheimintie) ja ”Sipoon kirkko” vuonna 1909 [[Signe Branderin kuvaamina.]] Sipoon kirkoksi kutsuttiin Helsingin Taka-Töölössä, Töölön raitiovaunuvarikon vieressä osoitteessa Mannerheimintie 76 (ent. Läntinen Viertotie) sijainnutta jugendtaloa. Helsingin Raitiotie- ja Omnibus Osakeyhtiö (myöh. Helsingin kaupungin liikennelaitos) rakennutti sen työsuhdeasunnoiksi vuonna 1905. Arkkitehtina toimi Waldemar Aspelin, joka oli suunnitellut myös viereisen vuonna 1900 valmistuneen raitiovaunuhallin, varikon vanhimman rakennuksen. Rakennus sai nimensä sipoolaisista raitiovaunujen rahastajista, joita palkattiin lakkoilevien työntekijöiden tilalle vuonna 1904 sekä tornista, joka toi mieleen kirkon. Rahastajat asuivat rakennuksen työsuhdeasunnoissa.
Rakennus purettiin vuonna 1978 ja oli Helsingin keskustan viimeisiä purettuja arvorakennuksia. Tilalle rakennettiin seuraavana vuonna arkkitehti Matti Hakalan suunnittelema harmaa elementtirakennus.
Talo on tullut tunnetuksi myös Hectorin Asfalttiprinssi-laulun (1973) sanoista, joissa laulaja ennakoi talon kohtaloa, sillä sen purkamisesta oli jo tehty päätös:
Hectorin lapsuudenkoti oli parin korttelin päässä Mannerheimintien toisella puolella, Mannerheimintie 45:ssä.
Gabriel Chang Bong-hun
Gabriel Chang Bong-hun (s. 4. tammikuuta 1947 Umsong-gun) on eteläkorealainen roomalaiskatolinen piispa. Hänet vihittiin papiksi Cheongjun hiippakuntaan 3. toukokuuta 1976 ja nimitettiin saman hiippakunnan johtoon 3. kesäkuuta 1999. Piispaksi vihkiminen seurasi 24. elokuuta. Pääkonsekraattorina toimi Nicholas Cheong Jin-Suk, jota avustivat Andreas Choi Chang-mou ja Michael Pak Jeong-il.
Javi Fuego
Javier ”Javi” Fuego Martínez (s. 4. tammikuuta 1984 Pola de Siero, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan puolustava keskikenttäpelaaja.
Seurajoukkueura
Fuego on Sporting Gijónin junioriakatemian kasvatti. Seuran edustusjoukkueessa hän pelasi vuodet 2002–2007, joista kolmena viimeisimpänä hän kuului avauskokoonpanoon.
Kaudeksi 2007–2008 Fuego siirtyi Levanteen. Hän pelasi seurassa lopulta vain yhden kauden ajan, joukkueen pudottua maan pääsarjasta Primera Divisiónista ja kärsiessä talousongelmista. Elokuussa 2008 hän teki kolmivuotisen sopimuksen Recreativon kanssa.
Kesällä 2010 Fuego siirtyi madridilaisseura Rayo Vallecanoon, jossa hän onnistui jo alkumetreillä vakiinnuttamaan pelipaikkansa joukkueen avauskokoonpanossa.
Tiikeri ihmishahmossa
Tiikeri ihmishahmossa on vuonna 1913 valmistunut italialainen mykkäelokuva. Rikoselokuvan on ohjannut ranskalainen Vincent Dénizot.
Juoni
Etsivä Roland tutkii timanttikauppias Isaacin luona tapahtunutta murtoa. Hän pääsee Tiikeriksi kutsutun miehen johtaman rikolliskoplan jäljille ja joutuu moniin jännittäviin tilanteisiin. Kauppias Leblanc ja hänen sisarensa Lydia kiinnostuvat asiasta ja tutustuvat Rolandiin. Tutkimukset jatkuvat, ja lopulta käy ilmi että Tiikeri on kauppias Leblanc. Rikollinen tekee itsemurhan ja Roland ja Lydia saavat toisensa.
Tuotanto ja vastaanotto
Itala Filmin tuottama Tiikeri ihmishahmossa edustaa ranskalaistyylistä poliisiseikkailua mestaririkollisineen, valepukuineen ja yllättävine juonenkäänteineen. Sen esikuvina voidaan mainita Fantomas ja Zigomar, mutta elokuva julkaistiin itse asiassa kolme kuukautta ennen Louis Feuilladen Fantomas-sarjan ensimmäistä osaa. Elokuvan ansioina pidetään sen kuvausta ja valaistusta, joiden taustalla voidaan nähdä Italalle hiljattain siirtyneen Segundo de Chomónin käsiala. Eduardo Davesnes esittää samanaikaisesti kolmea eri pääosaa.
Elokuva oli suuri menestys varsinkin Britanniassa ja Yhdysvalloissa ja se sai ylistystä myös ajan elokuvalehdissä. Italialaiskriitikkoa hämmästytti varsinkin elokuvan pituus ja se miten sama näyttelijä voi esiintyä samoissa kohtauksissa eri rooleissa.
Tiikeri ihmishahmossa esitettiin kahdessa osassa helsinkiläisessä Scala-teatterissa maaliskuussa 1913. Sen tapahtumat oli siirretty Pariisista Lontooseen. Syystä tai toisesta elokuvaa mainostettiin näyttelijä Ermete Zacconin nimellä. Fyren ylisti sen hienoa näyttämöllepanoa ja nopeasti vaihtuvia hämmästyttäviä tilanteita.
Karjalan Maa
Karjalan Maa oli pohjoiskarjalainen, Joensuussa ilmestyvä sanomalehti, joka aloitti vuonna 1917 nimellä Korpi-Jaakko. Lehteä kustansi KM-Yhtymä-konserniin kuuluva Maakunnan Kustannus Oy. Lehti oli Suomen Keskustan äänenkannattaja.
Seitsemänpäiväisenä ilmestynyt Karjalan Maa muuttui kesäkuussa 1987 kolmipäiväiseksi ja sitä alettiin painaa tabloidikokoisena, kun se kärsi 1980-luvulla tappion lehtisodassa paikalliskilpailija Karjalaiselle. Kesäkuussa 2010 lehden ilmestymismäärää supistettiin yhteen kertaan viikossa. Lokakuussa 2010 lehden jatkon kerrottiin olevan varma vain kesään 2011 saakka. Syyksi kerrottiin muutokset puolueiden lehdistötuessa. Joulukuussa 2010 selvisi, että lehti lakkautetaan huhtikuun 2011 loppuun mennessä, sillä Karjalan Maa ei saa osuutta keskustan viestintätuesta seuraavalla vaalikaudella. Asia varmistui, kun keskustan puoluevaltuusto vahvisti puolueen talousarvion seuraavalle vuodelle. Karjalan Maan perustamisesta tuli lopettamisen aikoihin kuluneeksi 94 vuotta. Lehdellä oli 2011 viisi työntekijää.
Hannu Saloniemi
Hannu Sakari Saloniemi (11. lokakuuta 1944 Nummi – 25. syyskuuta 2022 Helsinki) oli Helsingin yliopiston kotieläinhygienian professori, joka oli luomassa suomalaista tuotantoeläinten terveystarkkailu- ja sairaustilastointijärjestelmää 1980-luvulla ja oli keskeinen eläinten hyvinvoinnin edistäjä 1980–2012.
Hannu Saloniemi valmistui eläinlääketieteen lisensiaatiksi 1970 ja eläinlääketieteen tohtoriksi 1980 Eläinlääketieteellisessä korkeakoulussa Helsingissä ja sai eurooppalaisen erikoiseläinlääkäritutkinnon Dipl. European College of Veterinary Public Health 2005. Hänet nimitettiin professoriksi 1987. Helsingin yliopiston eläinlääketieteellisen tiedekunnan dekaanina Saloniemi toimi 1997–2006. Saloniemi oli 2003 perustetun Helsingin yliopistokollegion ensimmäinen puheenjohtaja, toimi akateemisena asiantuntijana yliopistouudistushankkeessa 2008–2009 ja oli Helsingin yliopiston taloutta pohtineen reformiryhmän jäsen 2011–2012. Saloniemi toimi eläinlääketieteellisen tiedekunnan promoottorina tohtoripromootiossa 2008. Suomalaisen tiedeakatemian jäsen hän oli vuodesta 2004 lähtien.
Saloniemi oli aktiivinen tutkimustiedon soveltaja ja ansanomaistaja mm. lehmien ja sikojen terveyteen sekä maitohygieniaan liittyen. Hän oli Maitohygienialiitto ry:n puheenjohtaja 1994–2009 ja Walter Ehrström-säätiön puheenjohtaja 2004–2011, 2012–. International Society for Animal Hygiene -järjestön presidenttinä hän toimi 1994–1997.Eläinten hyvinvoinnin kehittäjänä hän on ollut perustamassa Helsingin yliopiston Eläinten hyvinvoinnin tutkimuskeskusta ja maa- ja metsätalousministeriön Eläinten hyvinvointikeskusta. Saloniemi oli useiden maa- ja metsätalousministeriön asettamien eläinten sairauksien ehkäisyä ja eläinten hyvinvointia käsitelleiden työryhmien puheenjohtaja tai jäsen. Hän toimi valtioneuvoston asettaman Tuotantoeläinten hyvinvoinnin neuvottelukunnan puheenjohtajana 2009–2012.
Masujiro Nishida
Masujiro Nishida oli japanilainen jalkapalloilija ja jalkapallovalmentaja.
Asklipieío
Asklipieío voi viitata seuraaviin paikkoihin Kreikassa:
Kontraposto
Kontraposto (<, ’vastakkain asetettu’) on varsinkin kuvanveistossa käytetty seisovan hahmon sommitteluperiaate. Kontraposto kehitettiin antiikin Kreikan kuvanveistossa, ja sitä sovellettiin paljon myös renessanssin taiteessa.
Kontrapostossa vartalon paino on toisen jalan varassa. Tukijalan ja vapaan jalan suhdetta käytetään tasapainottamaan vartalon liikkeiden suuntia niin, että ne asettuvat harmoniseksi kokonaisuudeksi.
Ihmishahmon asento noudattaa kontrapostossa rytmisen vastakkaisuuden periaatetta esimerkiksi siten, että kaksi ruumiinosaa kiertyy vastakkaisiin suuntiin. Tämä antaa hahmolle rennomman ja vähemmän jäykän ulkonäön. Kontraposto voi myös ilmaista jännitystä, kun hahmo on siirtymäisillään lepotilasta kävelyyn tai juoksuun.
Fellinin Casanova
Fellinin Casanova on italialaisen Federico Fellinin ohjaama elokuva vuodelta 1976. Se perustuu Giacomo Casanovan omaelämäkertaan. Elokuvan pääosaa esittää Donald Sutherland. Elokuva kuvattiin kokonaan Cinecittàn studioilla Roomassa. Elokuva voitti 1977 parhaan puvustuksen Oscarin.
Proletarskajan metroasema (Moskovan metro)
Proletarskaja on yksi Moskovan metron asemista. Se avattiin 31. joulukuuta 1966.
Tomáš Kapusta
Tomáš Kapusta (s. 23. helmikuuta 1967 Zlín, Tšekkoslovakia) on tšekkiläinen entinen jääkiekkoilija. Hän pelasi urallaan kotimaansa lisäksi muun muassa Suomen SM-liigassa sekä Pohjois-Amerikan AHL- ja WCHL-liigoissa. Edmonton Oilers varasi hänet NHL:ään vuonna 1985.
Työstä paluu
thumb|Työstä paluu -muistomerkki Työstä paluu on kuvanveistäjä Erkki Kannoston tekemä muistomerkki Outokummussa kauppatorin laidassa.
Niilinhauki
Niilinhauki eli bikiri (Polypterus bichir) on Länsi-, Keski-, Itä- ja Koillis-Afrikan makeissa vesissä elävä alkeellinen luukalalaji. Sen pituus voi olla yli 70 cm ja paino jopa kaksi kiloa.
Niilinhauen ruumista peittävät neliömäiset kiillesuomut, pää on luulevyjen peitossa. Suolen kierteispoimu, sydämen valtimokeko ja pään ruiskureiät ovat yleisesti niilinhaukikaloille ominaisia vanhakantaisia piirteitä. Niilinhauilla on moniosainen selkäevä. Kaksiosainen uimarakko aukeaa nieluun ja on samalla lisähengityselin.
Niilinhauki elää joissa ja soilla. Se nousee kutemaan matalikoille ja tulvan peittämille maille. Aikuisena se syö pelkästään kaloja.
Niilinhauki oli muinaisessa Egyptissä yksi tärkeistä ruoista.
Niilinhauki akvaariossa
Niilinhaukia pidetään akvaariokalana. Suurikokoisina ne kuitenkin syövät akvaariosta kaikki muut 10 cm:n mittaiset ja sitä pienemmät kalat.
Alalajit ja levinneisyys
Niilinhauesta on eroteltu kolme alalajia, joita joskus myös käsitellään erillisinä lajeina:
Kelkkala
Kelkkala oli Viipurin kaupunginosa, joka alun perin kuului Viipurin maalaiskuntaan. Yhdessä läheisten Kiesilän ja Räikkölän kanssa se liitettiin osaksi kaupunkia vuonna 1928. Kelkkala sijaitsi noin kolme kilometriä Viipurin keskustan kaakkoispuolella, Pietarin maantien (nyk. maantie A125) sekä Havin kaupunginosaan ja Viipurin satamaan johtavan rautatien väliin jäävällä alueella.
Vuoden 1928 liitoksen jälkeen kaupunginosaa ryhdyttiin nopeasti rakentamaan arkkitehti Otto-Iivari Meurmanin laatiman asemakaavan mukaan. Viipurin raitioliikennettä jatkettiin Kelkkalaan vuonna 1930, jolloin siitä tuli Papulasta lähteneen linjan päätepiste. Asuinalueiden lisäksi Kelkkalassa oli runsaasti teollisuutta, muun muassa tulitikku- ja vaneritehtaat sekä kenties tunnetuimpana Maakuntain Margariini Oy. Alue antoi nimensä myös Kelkkalan raviradalle, vaikka Viipuriin liittämisen jälkeen se kuuluikin viereiseen Kiesilään. Kelkkalassa toimi lisäksi urheiluseura Kelkkalan Kisailijat, jonka menestyneimpiä urheilijoita olivat telinevoimistelun olympiavoittaja Ale Saarvala ja pronssimitalisti Ilmari Pakarinen.
Vuoden 1930 väestönlaskennassa Kelkkalassa oli 5 648 asukasta, joista 5 564 oli suomenkielisiä, 34 ruotsinkielisiä ja 50 muunkielisiä.
Talvisodan alkaessa Viipurin itäiset kaupunginosat, Kelkkala mukaan lukien, olivat ensimmäisiä Neuvostoliiton pommituslentojen kohteita. Joidenkin tietojen mukaan perääntyvät suomalaiset joukot puolestaan polttivat puutalovaltaiset Kelkkalan ja Talikkalan talvisodan viimeisenä päivänä.
Nykyään entisen Kelkkalan kaupunginosan alue on asuin- ja teollisuusaluetta, joka kuuluu keskiseen eli Tsentralnyin (Центральный) kaupunginosaan.
One Day in Your Life
One Day in Your Life on yhdysvaltalaisen laulajan Michael Jacksonin kolmas kokoelmalevy. Se julkaistiin vuonna 1981.
Summer of Love
Summer of Love on saksalaisen dance-musiikkia soittavan kolmikko Cascadan kappale. Sen julkaisi Zooland Records heidän Back on the Dancefloor-kokoelma-albumin debyyttisinglenä 30. maaliskuuta 2012. Saksassa kappale pääsi singlelistan 13. sijalle, samalla kun se saavutti Itävallassa singlelistan 7. sijan.
Znauyrin piiri
Znauyryn piiri on hallinnollinen alue Georgiasta itsenäiseksi julistautuneen Etelä-Ossetian tasavallan lounaisosassa Kaukasiassa. Alue ei ole ollut Georgian hallinnassa vuoden 1992 jälkeen. Piiri rajoittuu lännessä Georgian Imeretin alueeseen kuuluvaan Satškheren maakuntaan, pohjoisessa Dzaun piiriin, idässä Tshinvalin piiriin ja etelässä Georgian Šida Kartlin alueeseen kuuluviin Gorin ja Karelin maakuntiin. Georgian mukaan Znauyryn piiri ei ole oma hallinnollinen alueensa, vaan osa Karelin maakuntaa. Piirin hallinnollinen keskus on Znauyr.
Huseyn Shaheed Suhrawardy
Huseyn Shaheed Suhrawardy (urduksi: حسین شہید سہروردی‎; bengaliksi: হোসেন শহীদ সোহ্‌রাওয়ার্দী; (8. syyskuuta 1892 – 5. joulukuuta 1963) oli bengalilainen poliitikko, joka toimi Pakistanin pääministerinä vuosina 1956–1957. Hän opiskeli Oxfordin yliopistossa. Vuonna 1926 hän perusti itsenäisen Muslimipuolueen, ja vuonna 1937 Yhdistyneen Muslimipuolueen, jonka puoluesihteeri hänestä tuli.
Sambo Euroopan kisoissa 2015
Euroopan kisojen 2015 sambo pidettiin Bakussa Heydar Aliyev Arenassa 22. kesäkuuta 2015. Sarjoja oli yhteensä neljä kummallekin sukupuolelle. Menestynein maa oli Venäjä, joka voitti viisi kultamitalia kahdeksasta ja yhteensä kahdeksan mitalia.
Joutseno (taajama)
Joutseno on Lappeenrannan kaupungin toiseksi suurin taajama ja entisen Joutsenon kaupungin hallinnollinen keskus ja kirkonkylä. Taajama sijaitsee Saimaan rannalla ja Salpausselän harjalla noin 20 kilometriä Lappeenrannan keskustasta itään. Valtatie 6 ja Karjalan rata halkovat taajamaa.
Kaupungin väestötilastoissa taajama kuuluu Joutsenon keskustan tilastoalueeseen, jolla on 6 820 asukasta (31. joulukuuta 2013). Tilastokeskus käyttää taajamasta nimeä Joutsenon kirkonkylä. Tilastokeskuksen mukaan taajaman väkiluku on 7 034, maapinta-ala 15,8 neliökilometriä ja väestötiheys 445,2 (31. joulukuuta 2013). Tilastokeskuksen määritelmän mukainen taajama ulottuu myös edellä mainittujen asemakaavoitettujen kaupunginosien ulkopuolelle länteen Haukilahden ja etelään Karjalaisenkylän ja Eiskolan kylien suuntaan.
Volgogradski prospektin metroasema
Volgogradski prospekt on yksi Moskovan metron asemista. Se avattiin 31. joulukuuta 1966.
UTM-projektio
Projektion konstruktio
UTM-projektio ja Gauss-Krüger-projektio ovat molemmat poikittaisia lieriöprojektioita. Projektiolieriöt ovat poikittain maapallon akselin suhteen, toisin kuin Mercatorin projektiossa, jossa lieriö on maapallon akselin suuntainen ja sivuaa päiväntasaajaa. Gauss-Krüger-projektiossa lieriö sivuaa valittua pituuspiiriä. UTM-projektiossa lieriö on samassa suunnassa kuin Gauss-Krügerissa, mutta ei sivua maan pintaa vaan leikkaa sen kahdessa kohtaa. UTM-projektiolieriön halkaisija on 0,9996 kertaa maapallon halkaisijan kokoinen, jolloin keskimeridiaanilla projektiolieriö painuu noin 2,5 kilometriä meren pinnan alapuolelle. Projektio leikkaa maan pinnan vasta noin 180 kilometrin etäisyydellä keskimeridiaanin molemmin puolin. Leikkauskohdissa projektio on tarkka, eli mittakaavavirhe on nolla. Leikkauskohtien sisäpuolella projisoidut etäisyydet ja pinta-alat ovat aavistuksen todellista pienempiä kun taas projektion reunoilla nämä ovat liian suuria. 400 kilometrin päässä keskimeridiaanilta UTM-projektion mittakaavavirhe on 1563 ppm.
Projektio on määritelty leveysasteiden 80 astetta eteläistä leveyttä ja 84 astetta pohjoista leveyttä välillä.
frame|none|Gauss-Krüger- ja UTM-projektioiden konstruktio
Projektion perusidea
UTM-projektion idea on luoda Gauss-Krüger-projektion kaltainen projektio, jossa voidaan käyttää leveämpiä projektiokaistoja kuin Gauss-Krüger-projektiossa lisäämättä merkittävästi mittakaavavirhettä.
frame|none|Gauss-Krüger- ja UTM-projektioiden mittakaavavirheiden vertailu
Projektiokaistat
Maailma on jaettu kuuden asteen levyisiin projektiokaistoihin, jotka on numeroitu 1-60. Numerointi alkaa pituusasteesta 180 ja kasvaa kohti itää. Alue, joka jää läntisten pituusasteiden 174 ja 180 väliin, on kaista 1. Suomi kuuluu suurimmalta osin kaistaan 35. Pituusasteen 24 länsipuolinen alue Suomea kuuluu kaistaan 34 ja itäisin osa pituusasteen 30 itäpuolella kaistaan 36.
Keskimeridiaani sijaitsee projektiokaistan keskellä, eli kaistan 35 keskimeridiaani on 27 astetta itäistä pituutta.
Projektiokaistojen numeroinnissa on perussääntöön nähden muutamia poikkeuksia.
Projektiokaistojen lisäksi usein käytetään leveysastevyöhykettä kuvaavaa kirjainta. Esimerkiksi 35V on kaistan 35 alue, joka sijoittuu leveysasteiden 56°N ja 64°N väliin. Merkintä ei kuitenkaan ole osa UTM-projektion vaan MGRS-ruuduston määritystä.
Suorakulmaiset koordinaatit
Projektiokaistojen sisällä on määritelty samankaltaiset suorakulmaiset koordinaatit kuin esimerkiksi Kartastokoordinaattijärjestelmässä.
Pohjoisen pallonpuoliskon leveyskoordinaatti on etäisyys päiväntasaajalta projektiotasoa pitkin. Eteläisellä pallonpuoliskolla leveyskoordinaatti on etäisyys päiväntasaajalta lisättynä valepohjoisella eli pohjoissiirtymällä, jonka arvo on 10000 km.
Pituuskoordinaatti on etäisyys keskimeridiaanista kohti itää lisättynä valeidällä eli itäsiirtymällä, jonka arvo on 500 km.
Esimerkiksi Hauhon kirkon kellotapulin sijainti voidaan ilmoittaa UTM-kaistan 35 pohjoiskoordinaattina 6784327 metriä ja itäkoordinaattina 368654 metriä. Koska itäkoordinaatti on pienempi kuin 500000, kohde sijaitsee kaistan keskimeridiaanista länteen.
Óscar Sonejee
Óscar Sonejee Masand (s. 26. maaliskuuta 1976) on andorralainen jalkapalloilija, pelipaikaltaan keskikenttäpelaaja. Sonejee on edustanut urallaan kahta seuraa: FC Andorraa ja UE Sant Juliàa. Kaudelle 2001–2002 hän siirtyi Sant Juliàn riveihin, mutta palasi heti takaisin FC Andorraan.
Sonejee on Andorran maajoukkueen kaikkien aikojen eniten otteluita pelannut pelaaja, ja hän on tehnyt joukkueessa myös yhden maalin.
Gorō Yamada
Gorō Yamada (3. maaliskuuta 1894 Fukushima – 9. maaliskuuta 1958) oli japanilainen jalkapalloilija ja jalkapallovalmentaja.
Ura
Vuonna 1925 Yamadasta tuli Japanin maajoukkueen päävalmentaja.
Back on the Dancefloor
Back on the Dancefloor on saksalaisen dance-musiikkia soittavan kolmikko Cascadan toinen kokoelma-albumi. Se julkaistiin heidän kotimaassaan 13. huhtikuuta 2012. Albumi kattaa kaksi levyä, joille on koottu lukuisia singlejä sekä remiksejä julkaisua edeltäneeltä kahdeksan vuoden uralta. Albumin ensimmäinen ja ainoa uusi kappale, Summer of Love julkaistiin kokoelman kanssa ja se pääsi Saksassa kahdenkymmenen parhaan joukkoon.
Kappaleet
CD 1
CD 2
Katharine Rayner
Katharine Ann Rayner (o.s. Johnson; nimi esiintyy myös muodossa Katharine J. Rayner; s., Yhdysvallat) on yhdysvaltalainen perijätär, miljardööri ja hyväntekijä. Hän on tukenut miljoonien dollarien lahjoituksillaan muun muassa New Yorkin kaupunginkirjastoa, ja toimii myös rintasyövän tutkimuksen ja eläinten suojelun puolesta.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 178. rikkaimmaksi ihmiseksi (jaettu sijoitus) ja 13. rikkaimmaksi naiseksi. Tuolloin hänen omistustensa arvo oli 8,7 miljardia dollaria. Tämä omistus oli peräisin lähinnä hänen äidiltään Anne Cox Chambersilta (s. 1.12.1919) peritystä noin 17 prosentin osuudesta tietoliikenteeseen, mediaan ja autokauppaan keskittynyttä Cox Enterprises -konsernia. Vastaavan prosenttiosuuden perivät myös hänen veljensä James Chambers ja siskonsa Margaretta Taylor. Äitinsä tavoin Katharine Rayner ja hänen sisaruksensa eivät ole olleet erityisen aktiivisesti mukana perimänsä yrityskonsernin liiketoiminnassa. Sen sijaan hänen serkkunsa Jim Kennedy johtaa konsernin hallitusta puheenjohtajana.
Hän on ollut naimisissa kahdesti. Ensimmäisen avioliiton hän solmi vuonna 1984 Jesse Kornbluthin kanssa; liitto päättyi eroon. Jälkimmäinen avioliitto on William P. Raynerin kanssa.
Ronnie Coleman
thumb|Ronnie Coleman vuonna 2009. Ronald Dean ”Ronnie” Coleman (s. 13. toukokuuta 1964 Monroe, Louisiana) on yhdysvaltalainen kehonrakentaja, joka on yksi kaikkien aikojen menestyneimmistä kehonrakentajista. Lapsena hän asui paikkakunnalla nimeltä Bastrop, Louisiana. Nykyisin hän asuu Arlingtonissa, Texasissa. Hänellä on vaimo (Rouaida Christine Achkar) ja kaksi tytärtä (Jamilleah ja Valencia Daniel). Coleman harjoittelee paikallisella Metroflex-kuntosalilla. Ammatiltaan hän on poliisi, tosin hän on toiminut ammattilaiskehonrakentajana jo vuosia. Coleman on 180 cm pitkä ja on painanut suurimmillaan noin 150 kg.
Ron oli jo nuorena ikätovereitaan suurempi ja vahvempi, mikä sai hänet kiinnostumaan lajeista jotka vaativat lihaksia ja voimaa. Hän pelasi High School -aikoinaan amerikkalaista jalkapalloa ja otti ensiaskeliaan kehonrakennuksessa. Vuonna 1998 Coleman voitti ensimmäisen Mr. Olympia -tittelinsä. Siitä alkoi hänen valtakautensa kehonrakennuksen huipulla. Vuosina 1998–2005 Coleman voitti kaikki Mr. Olympia -tittelit. Kahdeksannen Mr Olympia -tittelinsä ”Big Ron” voitti vuonna 2005, Lee Haney on ainoa, jolla on yhtä paljon voittoja (vuosina 1984–1991). Colemanilta jäi yhdeksäs Mr. Olympia -titteli saavuttamatta, Mr. Olympia 2006 -tapahtumassa Las Vegasissa, jossa Jay Cutler vei voiton.
Coleman kertoi joulukuussa 2019 lehtihaastattelussa käyttäneensä kehonsa rakentamiseen anabolisia steroideja, jotka hän sai lääkärin kirjoittamalla reseptillä ja haki ne apteekista. Colemanin molemmissa lonkissa on proteesi, minkä lisäksi hän on ollut useissa selkäleikkauksissa, joiden seurauksena hänen on täytynyt opetella kävelemään uudestaan. Ronnie Coleman: The King -tv-dokumentissa hän kertoi käyttävänsä runsaasti opioideja kipuihinsa.
Andreas Choi Chang-mou
Choi sai 9. helmikuuta 1999 nimityksen Kwangjun koadjuuttoriarkkipiispaksi, ja 30. marraskuuta 2000 hänestä tuli sen arkkipiispa. Hän erosi tehtävistään 25. maaliskuuta 2010.
Joutseno (täsmennyssivu)
Joutseno tarkoittaa seuraavia asioita:
Luettelo Agatha Christien teoksista
Tämä on luettelo kirjailija Agatha Christien teoksista.
Harjashäntäkaniinikenguru
Harjashäntäkaniinikenguru eli tupsukaniinikenguru (Bettongia penicillata) on äärimmäisen uhanalainen rottakengurulaji. Se oli levinnyt laajalle eurooppalaisten kolonisaatioiden aikaan, mutta on nykyään rajoittunut Länsi-Australian lounaisosiin.
Harjashäntäkaniinikengurun ruumiin pituus on 30–38 senttiä ja hännän 29–36 senttiä. Se painaa 0,8–1,8 kiloa. Hännän yläpuolta pitkin kulkee mustaturkkinen harja. Harjashäntäkaniinikengurun ravinnosta 90 prosenttia koostuu sienistä, joita se kaivaa öisin metsien maaperästä. Lisäksi se syö juuria, sipuleita, mukuloita ja matoja. Laji viettää päivät puun kuoresta, lehdistä ja ruohosta tehdyssä suuressa, kupumaisessa pesässä.
Dzaun piiri
Dzaun piiri on hallinnollinen alue Georgiasta itsenäiseksi julistautuneen Etelä-Ossetian tasavallassa Kaukasiassa. Alue käsittää Etelä-Ossetian pohjoisosan eikä ole ollut Georgian keskushallituksen hallinnassa vuoden 1992 jälkeen. Piiri rajoittuu lännessä Georgian Ratša-Letškhumi ja Kvemo Svanetin alueeseen kuuluvaan Onin maakuntaan, pohjoisessa Venäjän federaation kuuluvaan Pohjois-Ossetia-Alanian tasavaltaan, idässä Georgian Mtskheta-Mtianetin alueseen kuuluviin Akhalgorin ja Qazbegin maakuntiin, etelässä Tshinvalin ja Znauyrin piireihin.
Dzaun piirin pinta-ala on 1 448 km² ja piirin asukasluku on arviolta 10 000. Piirin hallinnollinen keskus on Dzaun kaupunki. Rokin tunneli, Etelä-Ossetian strateginen yhteys Venäjälle, sijaitsee alueella. Alueella on kaksi kaupunkia ja kymmenen kylää. Georgian hallituksen mukaan Dzaun piiri on Šida Kartlin alueeseen kuuluva maakunta.
Leonarda Cianciulli
pienoiskuva| Leonarda Cianciulli
Leonarda Cianciulli (18. huhtikuuta 1894 – 15. lokakuuta 1970) oli italialainen sarjamurhaaja, joka tunnetaan myös nimellä Correggion saippuantekijä (la Saponificatrice di Correggio). Cianciulli murhasi kolme naista vuosina 1939 ja 1940 ja teki heidän ruumiistaan saippuaa ja teekakkuja.
Pyramid (The Alan Parsons Projectin albumi)
Pyramid on englantilaisen rockyhtye The Alan Parsons Projectin kolmas albumi vuodelta 1978. Progressiivista rockia, elektronista musiikkia ja valtavirran poprockia yhdistelevä konseptialbumi käsittelee egyptologiaa, pyramideja ja okkultismia. Sen inspiraationa oli 1970-luvun innostus pyramideihin ja niiden väitettyihin yliluonnollisiin ominaisuuksiin. Sanoitusten suhtautuminen aiheeseen on kuitenkin lähinnä pilkallinen.
Taustaa ja nauhoitukset
Pyramid sai innoituksensa 1970-luvuilla suosituista salatieteellisistä käsityksistä, joiden mukaan pyramideilla oli yliluonnollisia ominaisuuksia. The Alan Parsons Projectin pääasiallista säveltäjää ja sanoittajaa Eric Woolfsonia innoittivat esimerkiksi huhut, joiden mukaan neuvostoliittolaiset sotilaat säilyttivät partateriään pyramidin muotoisissa laatikoissa pitääkseen ne terävinä. Muita inspiraation lähteitä olivat Woolfsonin lapsuusmuistot glasgowlaisten museoiden Egypti-teemaisista näyttelyistä sekä hänen ihailemansa Sigmund Freudin kiinnostus egyptologiaan.
The Alan Parsons Projectin albumeille ominaisesti Pyramidia äänitettiin useita kuukausia. Nauhoitukset alkoivat syyskuussa 1977 ja päättyivät helmikuussa 1978. Äänityspaikkana oli Lontoon Abbey Road Studios ja tuottajana toimi yhtyeen keulahahmo Alan Parsons, joka myös poseeraa kansikuvassa. Kansitaiteen suunnittelusta vastasi Hipgnosis.
Woolfsonin alkuperäisenä suunnitelmana oli, että osa kappaleista olisi Pyramidilla kahteen kertaan vaihtoehtoisina sovituksina. Esimerkiksi ”The Eagle Will Rise Againista” oli tarkoitus olla mukana sekä akustinen että rock-versio. Ajatuksesta kuitenkin luovuttiin, koska albumilla oli riittävästi materiaalia muutenkin.
Kappalemateriaali
”Voyager” on The Alan Parsons Projectille ominainen avauskappale: mahtipontinen science fiction -henkinen instrumentaali. Se sulautuu seuraavaan kappaleeseen ”What Goes Upiin”, joka yhdistelee progressiivista rockia ja pehmorockia. Sanoitus kertoo ihmisen saavutusten turhuudesta ja katoavaisuudesta. ”The Eagle Will Rise Again” on yhtyeen edellisen albumin ”Some Other Timea” muistuttava akustinen pop-balladi. ”One More River” on funk- ja discohenkinen rock-kappale, jossa kuullaan jazz-tyylinen saksofonisoolo. Sanoitus kehottaa jatkamaan vaikeuksista huolimatta. A-puolen päättävä ”Can’t Take It with You” alkaa pahaenteisellä puhallinsoitinintrolla. Varsinainen kappale yhdistelee poppia ja progressiivista rockia, ja sanoitus kertoo ihmiselämän katoavaisuudesta.
B-puolen sovituksissa on APP:lle tyypillisesti mukana paljon kuoroa ja orkesteria. Aloituskappale ”In the Lap of the Gods” on mahtipontinen, itämaisia sävyjä hyödyntävä kappale, jota säestävät muun muassa cimbalom ja kantele. ”Pyramania” on humoristinen lyhyt pop-kappale, jonka sanoituksissa pilkataan pyramidivillitystä. ”Hyper-Gamma-Spaces” on elektroninen instrumentaali, jossa etualalla ovat syntetisaattori ja sähköpiano. Woolfson nimesi kappaleen veljensä hiljattain valmistuneen väitöskirjan mukaan. Lopetuskappale ”Shadow of a Lonely Man” on orkesterin säestämä balladi. Kappale syntyi kunnianosoituksena Woolfsonin apelle, joka kuoli Pyramidin äänitysten aikana.
Julkaisu ja painokset
pienois|”[[Maailman seitsemän ihmettä|Maailman uusi ihme.” Pyramidin tuoreeltaan julkaistu mainos.]] Pyramid tuli myyntiin kesäkuussa 1978. Se menestyi kaupallisesti hieman yhtyeen edellistä albumia I Robotia huonommin. I Robot oli myynyt Yhdysvalloissa platinaa ja Britanniassakin hopeaa, mutta Pyramidille myönnettiin Yhdysvalloissa vain kultalevy, kun taas Britanniassa myynti ei riittänyt edes hopealevyyn. Saksassa Pyramid oli kuitenkin koko vuoden 1978 toiseksi myydyin albumi (Dire Straitsin debyyttialbumin jälkeen) ja pysyi suosituimpien levyjen listalla yli kaksi vuotta. Myyntiluvut olivat hyvät myös Kanadassa ja Uudessa-Seelannissa. Maailmanlaajuinen myynti kohosi yli kahteen miljoonaan kopioon.